मानवको ब्यवहार उसले पाएको संस्कारबाट निर्मित हुन्छ । र, भेदभाव पनि हामीले आफ्नै समाज र परिवारबाट कही न कही प्रभावित भई सिकेका हुन्छौं । हामीले हुर्केको र बढेको बातावरणले हाम्रो जीवन र व्यवहारमा धेरै नै फरक पारेको हुन्छ । र, त्यो व्यवहार नै हामी जहाँ गए पछ्याई रहेको हुन्छ । समाजमा परिवर्तन ल्याउनका लागि सबभन्दा पहिला हामी नश्लीय चिन्तनबाट माथि उठेर आफ्नो जीवन र व्यहवारमा उतार्नु पर्छ । अनि मात्र परिवर्तन सम्भव हुन्छ ।
एउटा समाजसेवी र अधिकारकर्मीको आँखा धेरै नै निष्पक्ष र दयालु हुन्छ । जीवनको भोगाईले धेरै नै कुराको अनुभव गराई सकेको हुन्छ । र, उसको अनुभवले कहिले पनि उत्पीडित र शोषित समुदायलाई अपसब्दहरू प्रयोग गर्न दिदैँन ।
सावित्री जी, “हामी धोती नै हो” । हाम्रो जिउ मात्रै कालो छ, मन एकदम निर्मल र पवित्र छ । तर, तपाईको जिउ गोरो भएपनि मन साह्रै नै कालो देखियो ।
तपाई जस्तो ढोंगी समाजसेवीको लागी हामी गाधा नै ठीक हो, जो कुनै समुदाय नहेरी मानवता र अधिकारको लागि गाधा जस्तै लागिपरेका हुन्छौं । यसको जल्दोबल्दो उदाहरण निर्मला बहिनीको न्यायको लागि मधेश भरी नै भएको आन्दोलन हो । यतिमात्र हैन अस्ति भएको मधेश आन्दोलन पनि हो । जसमा हामी मधेशीले देश भरिकै महिला र सीमान्तकृतको अधिकारको कुरा गरेका थियौं । जो तपाई जस्ता निर्लज, ढोंगी, नश्लीय अधिकारकर्मीले बुझ्न सक्दैन ।
तपाईहरु सम्प्रदायिकताको चरम सीमा नाघेपनि मधेशी मानवता र सीमंगकृतको अधिकारको लागि आवाज उठाई नै रहनेछ । बरु तपाई जस्तो पाखण्डी र चरित्रहिनलाई साथ दिदैनौं । मधेशमा पनि दिन्हु बालात्कारका घटनाहरु घटी रहेको छ । तर, तपाइको मुख र आँखा किन बन्द छ ? खै तपाई मधेश नदेखेर हो कि ? तपाईको लागि मधेशी महिला, महिला नै होईन । यसरी तपाई आफ्नो व्यक्तिगत फाईदा र ख्यातिको लागि महिला र अधिकारकर्मीलाई बदनाम गर्दै नहिड्नुस् ।
विश्वलाई शान्तिको संदेश दिने बुद्ध “धोती” नै थिए । र, कालै नै थिए । तपाई इतिहास पढेको भए सायद यो शब्दको प्रयोग गर्नुहुन्थ्यो नहोला । तपाई पनि धोतीकै सन्तान हो । त्यसको प्रमाण अहिले पनि कुनै पूजापाठ गर्दा तपाईको बुवाले लगाएको धोतीबाट बुझ्न सक्नुहुन्छ । र, तपाईको आमाले लाउने साडी पनि धोती नै हो । जो समय र अविष्कारको साथ साथ मोडर्न हुँदै गयो ।
मधेशको पक्षमा उभिने अभियानी र नेता नै असलमा राष्ट्रवादी हुन् । जो राज्यबाट शोषित र सीमान्तकृत परिएका समुदायको लागी आवाज उठाउँन आफ्नो जिम्मेवारी बुझ्छन् । नत्र नश्लीय नासामा रमाउने त धेरै नै छ । जसले दिन प्रतिदिन देशलाई विखण्डनको तर्फ धकेल्दै छ । भोली देश विखण्डन भयो भने त्यसको सब भन्दा ठुलो दोषी राज्य र साबित्री जस्ता नश्लीय सोचका व्यक्तिहरू नै हुनेछन् । साबित्री र साबित्री जस्तै बिवेकहीनलाई राष्ट्रियताको पाठ सिक्न एकदम जरूरी छ की राष्ट्रियता र जातीयतामा के फरक हुन्छ भनेर ।
तपाई जस्तो जातिय व्यक्तिले डा. सिके राउत माथि सवाल उठाएको सुहाएन । त्यति नै टाउकोले फुटबल खेल्ने ईच्छा छ भन्ने डा. राउतको भन्दा पहिला नश्लीय नेताहरुको टाउकोबाट खेल्नु । जसले राष्ट्रियतालाई जातीयतासम्म मात्रै सीमित राखेको छ । तपाई जस्ता अधिकारकर्मीले जातभन्दा माथि उठेर सबै समुदाय र जनताको हितको कुरा गर्नु कहाँ हो कहाँ, नश्लीय सामन्ती सत्ताधारीले मधेशी र थारुको छाती र टाउकोमा गोली हान्न लगाउने जस्तै मानसिकताबाट तपाईपनि ग्रसित भएको देखियो, हैट ।
इतिहास गवाह छ । पहाडमा आपत–बिपत आउँदा मधेशलाई दुख्यो, मधेशीलाई दुख्यो, सबलाई दुख्यो । तर, मधेश हमेशा मधेशीलाई मात्रै किन दुख्छ ? कहिले सोच्नु भएको छ ? र, डा. राउतको टाउको काटेर फुटबल खेल्ने कुरा गर्नुहुन्छ । सोभ्दैन, सस्तो लोकप्रियताका लागि अधिकारकर्मीको ढोंग गरेर अधिकारकर्मीहरुको नाम नघिनाई दिनुस् ।
न्यूज ब्यूरो, डेस्क || विभिन्न जिल्लाहरुबाट आएका समाचारहरुलाई सम्पादन गरी पाठकवर्ग समक्ष साँझा गरिन्छ । मुख्य कार्यालय : प्रदेश नं. २, जनकपुरधाम–२, कदमचोक । फोन नं. +97741-420085, ईमेल ठेगाना – [email protected]